# Likumprojekts

**Grozījumi Jūrlietu pārvaldes un jūras drošības likumā**

#  Izdarīt Jūrlietu pārvaldes un jūras drošības likumā (Latvijas Republikas Saeimas un Ministru Kabineta Ziņotājs, 2002, 23.nr.; 2003, 23.nr.; 2004, 23.nr.; 2005, 24.nr.; 2006, 14.nr.; 2007, 12.nr.; 2008, 3., 15.nr.; 2009, 2.nr.; Latvijas Vēstnesis, 2009, 178.nr.; 2010, 101.nr.; 2011, 103.nr.; 2012, 59.nr.; 2013, 126.nr.) šādus grozījumus:

1. Aizstāt visā likumā vārdus “navigācijas līdzekļi” ar vārdiem “navigācijas tehniskie līdzekļi” (attiecīgā locījumā).

2. Likuma 2.pantā:

izteikt pirmo daļu šādā redakcijā:

„(1) Likumu, ja tajā nav noteikts citādi, piemēro visiem Latvijas Kuģu reģistrā (turpmāk-Kuģu reģistrs) reģistrētiem kuģošanas līdzekļiem, neatkarīgi no to atrašanās vietas, ārvalsts karoga kuģiem, kuri atrodas Latvijas jurisdikcijā esošajos ūdeņos (turpmāk – Latvijas ūdeņi), ostām, ostu iekārtām un visām fiziskajām un juridiskajām personām, kā arī citiem tiesību subjektiem saistībā ar jūras drošību, kas garantējama atbilstoši starptautisko līgumu prasībām un ietver personāla, kravas, kuģošanas un kuģu drošību.”

papildināt pantu ar trešo daļu šādā redakcijā:

„(3) Valsts akciju sabiedrības „Ceļu satiksmes drošības direkcija” reģistrā reģistrētajiem kuģošanas līdzekļiem piemēro šā likuma 26.panta ceturto daļu, 42.pantu, 43.pantu, 481.pantu”.

3. Likuma 6.pantā:

aizstāt pirmās daļas 3.punkta „c” apakšpunktā vārdus „un citu kuģa dokumentāciju” ar vārdiem „citu kuģa dokumentāciju, kā arī izdod un reģistrē kuģa žurnālus,”

papildināt pirmo daļu ar 131. punktu šādā redakcijā:

„131) apstiprina Tālās darbības identifikācijas un sekošanas sistēmas (LRIT) testēšanas lietošanas pakalpojumu sniedzējus;”

izteikt pirmās daļas 14.punktu šādā redakcijā:

14) uzrauga bāku, boju,citu navigācijas tehnisko līdzekļu kuģošanas drošības nodrošināšanai (turpmāk– navigācijas tehniskie līdzekļi) un tosistēmas izveidošanu un darbību Latvijas ūdeņos”;

papildināt pirmo daļu ar 151.punktu šādā redakcijā:

„151) atbilstoši normatīvajos aktos par ģeotelpisko informāciju minētajamiegūst, apkopo, uztur Latvijas (jūras un ostu) ūdeņu teritoriju ģeotelpiskos datus un pamatdatus (turpmāk – jūras ģeotelpiskā informācija);”

papildināt pirmo daļu ar 201. punktu šādā redakcijā:

„201) no kuģošanas drošības viedokļa saskaņo Ministru kabineta rīkojumu par konkrētas jūras teritorijas (atļaujas vai licences laukuma jūrā) noteikšanuelektronisko sakaru tīklu jūras kabeļlīniju, elektrisko tīklu kabeļlīniju, zemūdens elektropārvades kabeļlīniju un zemūdens cauruļvadu, tai skaitā gāzesvadu, naftas un naftas produktu cauruļvadu ierīkošanai Latvijas jūras ūdeņos;”

papildināt pirmo daļu ar 202. punktu šādā redakcijā:

„202) Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā no kuģošanas drošības viedokļa saskaņo būvju (mākslīgo salu, būvju un iekārtu, tai skaitā platformu un enerģijas ražošanai nepieciešamo iekārtu) būvniecību, kā tas noteikts atbilstoši Jūras vides aizsardzības un pārvaldības likumam un Būvniecības likumam.

papildināt pirmās daļas 32.punktu aiz vārdiem „kā arī sardzes pildīšanu un tās grozījumos” ar vārdiem iekavās „(turpmāk – STCW konvencija)”;

aizstāt 33. un 34.punktā vārdus „1978.gada Starptautiskajā konvencijā par jūrnieku sagatavošanu un diplomēšanu, kā arī sardzes pildīšanu un tās grozījumos” ar vārdiem „STCW konvencijā”.

papildināt ar piekto daļu šādā redakcijā:

„(5) Latvijas Jūras administrācijas valsts pārvaldes uzdevumu ietvaros sniegtajiem pakalpojumiem nav piemērojamas Publisko pakalpojumu likuma normas, ja šajā likumā nav noteikts citādi.”

4. Papildināt likuma 7.panta pirmo daļu ar septīto punktu šādā redakcijā:

“7) kontrolē Latvijas valsts karoga lietošanu uz kuģiem”.

5. Likuma 11.pantā:

izteikt pirmās daļas 8.punktu šādā redakcijā:

„8) STCW konvencija;”

papildināt pirmo daļu ar 12.punktu šādā redakcijā:

„12) 1995.gada Starptautiskā konvencija par zvejas kuģu personāla sagatavošanas un diplomēšanas, kā arī sardzes pildīšanas standartiem (turpmāk – STCW–F konvencija);”

papildināt pantu ar desmito daļu šādā redakcijā:

„(10) Ministru kabinets izdod noteikumus, kuros nosaka prasības kuģu radio un navigācijas aprīkojuma izmantošanai un apkalpošanai”.

6. Izteikt 18.panta trešās daļas otro teikumu šādā redakcijā:

„ Ministru kabinets izdod noteikumus, kuros nosaka:

1) prasības un kārtību atzīto aizsardzības organizāciju atzīšanai, sertificēšanai un darbības uzraudzībai;

2) prasības atzītās aizsardzības organizācijas atbilstības sertifikāta saņemšanai, kā arī tā izsniegšanas un anulēšanas kārtību.”

7. Izteikt 19.panta piekto daļu šādā redakcijā:

„(5) Ministru kabinets izdod noteikumus, kuros nosaka:

1) starptautiskajās tiesību normās noteikto kuģu, kuģošanas kompāniju, ostu un ostas iekārtu aizsardzības funkciju sadalījumu, izpildes kārtību un uzraudzību;

2) Latvijas Jūras administrācijas kuģu un ostu aizsardzības inspektoru tiesības un pienākumus;

3) prasības starptautiskā kuģa aizsardzības sertifikāta, starptautiskā kuģa aizsardzības pagaidu sertifikāta, ostas, ostas iekārtas aizsardzības atbilstības apstiprinājuma saņemšanai, kā arī to izsniegšanas un anulēšanas kārtību;

4) prasības ostas vai ostas iekārtas personāla apmācību programmu apstiprināšanai un to apstiprināšanas kārtību;

5) pamatprasības kuģu un kuģošanas kompāniju, ostu un ostas iekārtu aizsardzības apmācībām, vingrinājumiem un mācībām;

6) prasības un kārtību informācijas apmaiņai un sadarbībai starp kuģu, kuģošanas kompāniju, ostu un ostas iekārtu aizsardzības prasību īstenošanā iesaistītajām institūcijām.”

8. Izteikt 21.pantu šādā redakcijā:

 „**21.pants Kuģa žurnāli**

(1) Uz komercdarbībā iesaistītiem Latvijas karoga kuģiem, izņemot zvejas laivas, kuģus bez apkalpes un stāvkuģus, ir šādi kuģa žurnāli:

1) „Kuģa žurnālu reģistrs”, kurā reģistrē katru uz kuģa lietoto kuģa žurnālu;

2) „Kuģa žurnāls” un „Kuģa mašīnžurnāls”. Uz kuģiem, kuru bruto tilpība ir mazāka par 500, šo žurnālu vietā var izmantot kuģa žurnālu „Apvienotais kuģa žurnāls”;

3) citi kuģa žurnāli (piemēram, „GMDSS radio žurnāls”; „Naftas operāciju žurnāls”; „Atkritumu uzskaites žurnāls”; „Kravas operāciju žurnāls”, ja kuģis pārvadā kaitīgo šķidro vielu lejamkravas).

(2) Šā panta pirmajā daļā minētos kuģa žurnālus iegādājas Latvijas Jūras administrācijā.

(3) Latvijas Jūras administrācija reģistrē šā panta pirmās daļas pirmajā un otrajā punktā noteiktos kuģa žurnālus.

(4) Šā panta pirmās daļas trešajā punktā noteikto kuģa žurnālu vietā atļauts lietot kuģa žurnālus, kas nav iegādāti Latvijas Jūras administrācijā, ja tie atbilst starptautiskajos tiesību aktos noteiktajam.

(5) Ierakstus kuģa žurnālos veic sistemātiski un cik drīz vien iespējams pēc veiktās darbības vai notikuma. Ieraksti atspoguļo veikto darbību vai notikumu norisi, precīzi formulējot faktus.

(6) Aizpildītus kuģa žurnālus glabā uz kuģa divus gadus, ja starptautiskajos tiesību aktos nav noteikts citādi. Pēc tam kuģa žurnālus nodod glabāšanā kuģa īpašniekam vai kuģa menedžmenta kompānijai, kura tos glabā vēl vismaz četrus gadus.

(7) Kuģa žurnālu lietošana, kas neatbilst šajā pantā noteiktajām prasībām, ir aizliegta.”

1. 24.pantā:

papildināt pirmo daļu aiz vārdiem „STCW konvencijas” ar vārdiem „ ,STCW-F konvencijas”.

papildināt ceturto daļu aiz vārdiem „normatīvajiem aktiem” ar vārdiem „ , STCW-F konvencijai”.

10. Papildināt 26.pantā pirmās daļas otro teikumu pēc vārdiem „programmu uzraudzība” ar vārdiem „kā arī nosacījumus jūrnieku profesionālās sagatavošanas programmu īstenošanai”.

11.Likuma 29.pantā:

izteikt pirmo daļu šādā redakcijā:

„(1) Jūrniekam, kurš gatavojas iegūt profesionālo kvalifikāciju apliecinošu dokumentu vai kurš ir nodarbināts vai vēlas sākt darbu uz kuģa, ir jābūt derīgam ārsta izsniegtam atzinumam par veselības atbilstību darbam uz kuģa*.*”

papildināt ar trešo prim daļu šādā redakcijā:

„(31)Izdevumus par atzīta jūrnieku ārsta veiktu jūrnieka veselības pārbaudi sedz kuģa īpašnieks.”

12. Papildināt likuma IV. nodaļu ar 481.pantu šādā redakcijā:

„**481.pants. Kuģošanas līdzekļu satiksme Latvijas iekšējos ūdeņos**

 (1) Ministru kabinets nosaka kuģošanas līdzekļu satiksmes kārtību Latvijas iekšējos ūdeņos, tajā skaitā, prasības ūdens satiksmes dalībniekiem un ūdeņos izvietotajām navigācijas zīmēm un ugunīm.

(2) Pašvaldības domei ir tiesības savā administratīvajā teritorijā izdot noteikumus, nosakot papildu nosacījumus kuģošanas līdzekļu satiksmei Latvijas iekšējos ūdeņos. Pašvaldības dome noteikumus saskaņo ar Latvijas Jūras administrāciju (no kuģošanas drošības viedokļa).

13. Izslēgt 56.panta otrās daļas otro teikumu.

14. Izteikt 57.pantu šādā redakcijā:

„**57.pants. Navigācijas publikācijas**

(1) Latvijas Jūras administrācija organizē šādu navigācijas publikāciju (elektroniski un/vai papīra formātā) sagatavošanu, uzturēšanu un izplatīšanu:

 1) nr. 01 „Ugunis un zīmes Latvijas Republikas ūdeņos”;

 2) nr. 02 „Jūras navigācijas karšu un publikāciju katalogs”;

 3) nr. 03 „Latvijas jūras navigācijas karšu simboli un saīsinājumi”;

 4) nr. 04 „Baltijas jūras locija. Latvijas piekraste”;

 5) „Paziņojumi jūrniekiem”;

6) Latvijas (jūras un ostu) ūdeņu navigācijas kartes, atbilstoši publikācijai nr.02 „Jūras navigācijas karšu un publikāciju katalogs”.

(2) Navigācijas publikācijas, ko izdod Latvijas Jūras administrācija atbilstoši šā panta pirmajā daļā noteiktajam, ir oficiālas Latvijas Republikas navigācijas publikācijas.

 (3) Latvijas Jūras administrācijas sagatavotās Latvijas (jūras un ostu) ūdeņu elektroniskās navigācijas kartes ir līdzvērtīgas papīra navigācijas kartēm, ja tās tiek izmantotas attiecīgi sertificētās elektronisko navigācijas karšu attēlošanas un informācijas sistēmās (ECDIS).

 (4) Hidrogrāfisko mērījumu dziļumus, tas ir, jūras virsmas augstumu metros virs jūras gultnes, Latvijas ūdeņos pielīdzina vidējam ilggadējam jūras līmenim, kas piesaistīts Eiropas Vertikālai atskaites sistēmai (EVRS).”

15. Papildināt likumu ar VIII. nodaļu šādā redakcijā:

**„VIII. nodaļa**

**Jūras ģeotelpiskā informācija**

**63.pants.** **Jūras ģeotelpiskās informācijas apraksts**

Jūras ģeotelpiskā informācija, ko iegūst, apkopo, uztur Jūras administrācija,aptver vismaz šādus darbības aspektus jūrā:

1. Jūras dziļumu mērījumi;
2. Kuģu ceļi;
3. Jūras navigācijas tehniskie līdzekļi;

4) Militāro mācību poligoni;

5) Zemūdens kabeļu un cauruļvadu izvietojums;

6) Kuģu vraki.

**64.pants. 1984.gada pasaules ģeodēzisko koordinātu sistēma WGS84**

Apkopojot, uzturot un pielietojot jūras ģeotelpisko informāciju, izmanto 1984.gada pasaules ģeodēzisko koordinātu sistēmu WGS84 (*World Geodetic System 1984*).”

16. Pārejas noteikumos*:*

papildināt ar 28.punktu šādā redakcijā:

„28. Ministru kabinets līdz 2015.gada 31.decembrim izdod šā likuma 11.panta desmitajā daļā, 18.panta trešajā daļā un 19.panta piektajā daļā paredzētos noteikumus.”

papildināt ar 29.punktu šādā redakcijā:

„29. Ministru kabinets līdz 2015. gada 30.maijam izdod šā likuma 481.panta pirmajā daļā paredzētos noteikumus.”

17. Papildināt Informatīvo atsauci uz Eiropas Savienības direktīvām ar 9.punktu šādā redakcijā:

„9) Padomes 2009.gada 16.februāra Direktīvas 2009/13/EK ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza Direktīvu 1999/63/EK.”

Iesniedzējs:

Satiksmes ministrs A. Matīss

Vīza:

Valsts sekretārs K. Ozoliņš

25.11.2014 14:30

1456

L. Rituma,

67028198,

laima.rituma@sam.gov.lv

J. Jankoviča,

67062133

jana.jankovica@lja.lv